Erimtan Arxeologiya və İncəsənət Muzeyi

**Erimtan Arxeologiya və İncəsənət Muzeyi** və ya  Erimtan Muzeyi — Ankarada yerləşən özəl arxeologiya və incəsənət muzeyi. Türkiyə paytaxtının böyükşəhər bələdiyyəsinin Altındağ ilçəsində  yerləşir. Muzey türkiyəli iş adamı, filantrop Yüksel Erimtanın kolleksiyası əsasında yaradılıb. Bu səbəbdən onun adını daşıyır. Muzeydə Yüksel Erimtanın şəxsi kolleksiyasına daxil olan Hetlər, Urartu, Roma imperiyası və Bizans imperiyası dövrlərinə aid əşyalar nümayiş olunur və incəsənətin bütün sahələri üzrə tədbirlər keçirilir. Ankaranın ilk özəl muzeyi olan mədəni müəssisə 14 mart 2015-ci ildə açılıb.

## Muzeyin tarixi
Muzey 2015-ci ildə Yüksel Erimtan Mədəniyyət və İncəsənət Fondunun nəzdində yaradılıb. Ankaranın Qala Meydanındakı üç köhnə bina memarlar Ayşen Savaş, Can Aker və Onur Yüncü rəhbərliyi altında muzey binalarına çevrilib.

14 mart 2015-ci ildə Ankaranın ilk özəl muzeyi olaraq ictimaiyyət üçün açılıb. Nazan Gezer 2016-cı ildən muzeyi idarə edir.

Muzey Ankara qalasının yaxınlığında yerləşir. Qərbində Anadolu Mədəniyyətləri Muzeyi, cənubunda isə Çengelhan Rəhmi Koç Muzeyi yerləşir. Muzeyə Anadolu Mədəniyyətləri Muzeyi Müdirliyi nəzarət edir.

## Muzey binası
Muzey Ankara qalası qarşısında üç köhnə binadan ibarətdir. Ayşen Savaş, Can Aker və Onur Yüncü tərəfindən hazırlanmış layihəyə əsasən, binanın xarici görünüşü tarixi görünüş ilə uyğunlaşmaq üçün qala divarlarına bənzər daşlarla inşa edilib və dar pəncərələrlə tamamlanır.

Muzeyin daxili divarları Roma dövründəki kimi yazılarla bəzədilib və sərgi sahəsinin tək bir böyük zaldan ibarət olması planlaşdırılıb.

Sərgi sahəsindən əlavə, muzeydə çoxməqsədli zal, təhsil emalatxanası, kafe və kitabxana da fəaliyyət göstərir.
## Kolleksiyası
Erimtan Arxeologiya və İncəsənət Muzeyinin kolleksiyası, əsasən Anadolu mənşəli təxminən iki min əsərdən ibarət özəl arxeoloji kolleksiyadır. Kolleksiyaya əsasən Geç Ellinizm və Roma dövrlərinə aid olan Hetlər, Urartu, Assuriya, Əhəməni və Bizans kimi müxtəlif sivilizasiyalara və dövrlərə aid əşyalar, məsələn, kasalar, küplər, fincanlar, ölçü stəkanları, ətir şüşələri, şüşə və saxsı qablar, zərgərlik əşyaları, güzgülər və sikkələr daxildir.

Roma dövrünə aid əsərlər ziyarətçilərin gündəlik Roma həyatı ilə tanış olmasına imkan verən bir tərtibatda nümayiş etdirilir. Bu məqsədlə əsərlər onları qeyd edən yazılı mənbələrlə birlikdə təqdim olunur.

## Tədbirlər
Muzey müasir materiallar və arxeoloji əsərlər arasındakı boşluğu aradan qaldırmaq üçün sərgilər, konsertlər və müxtəlif mədəni fəaliyyətlər təşkil edir.

### Çərşənbə axşamı konsertləri
2015-ci ildə açıldığı gündən bəri muzey il ərzində "Muzeydə musiqi / Çərşənbə axşamı konsertləri" şüarı altında bir sıra kamera musiqisi konsertləri keçirib. Təxminən 160 nəfərlik salonda keçirilən konsertlərə bədii rəhbərlik Şefik Kahramankaptan tərəfindən həyata keçirilir.

Muzeyə giriş ödənişlidir. 12 mart muzeyin açılış günü, ziyarət ödənişsizdir. 

## Qalereya

File:Erimtan 1.jpg|Sərgidə bir neçə xaç
File:Erimtan 2.jpg|Qırmızı rəngli fiqurlu şərab qarışdırma qabı (Krater) Qədim Yunan, eramızdan əvvəl V-IV əsrlər.
File:Erimtan 3.jpg|Zadəgan büstü.
File:Erimtan 4.jpg|Sirli texnika ilə bəzədilmiş saxsı
File:Ankara Archaeology and art museum 2019 3465.jpg|Erimtan muzeyinin Roma mebel ekspozisiyası
File:Ankara Archaeology and art museum Ground floor view 2019 3451.jpg|Erimtan muzeyinin görünüşü
File:Ankara Archaeology and art museum 2019 3468.jpg|Erimtan muzeyi, şüşə qab
File:Ankara Archaeology and art museum Bichrome jar, Terracotta 1600-1500 BC 2019 3440.jpg|Saxsı küp Van-Urmiyə Boyalı qablar mədəniyyəti
File:Ankara Archaeology and art museum Bronze belt Urartian Period 2019 3447.jpg|Tunc kəmər Urartu dövrü
File:Ankara Archaeology and art museum Bulls 2019 3467.jpg|Buğa başlıqlı qab və buğalar
File:Ankara Archaeology and art museum Cup Glass Roman 2019 3462.jpg|Roma dövrü şüşə fincan
File:Ankara Archaeology and art museum Earrings Gold 2019 3454b.jpg|qızıl sırğalar
File:Ankara Archaeology and art museum Figurines Bronze 2019 3466.jpg|Kiçik bürünc heyvan fiqurları
File:Ankara Archaeology and art museum Figurines Terracotta 2019 3452.jpg|Heykəlciklər, Əhəməni fars/ellin dövrü
File:Ankara Archaeology and art museum Model chariot Archaic period 750-600 BC Terracotta 2019 3438.jpg|Arxaik Araba modeli
File:Ankara Archaeology and art museum Rhyton Bronze Achaemenid Persian 500-400 BC 2019 3473.jpg|Gümüş riton Əhəməni fars dövrü
File:Ankara Archaeology and art museum Skyphos Glazed terracotta 2019 3435.jpg|Skyphos şirəli terrakota
File:Ankara Archaeology and art museum Skyphos Glazed terracotta 2019 3474.jpg|Skyphos şirəli terrakota
File:Ankara Archaeology and art museum Vase with Medusa 2019 3457.jpg|Medusa tutacaqlı küp
File:Ankara Archaeology and art museum Venus Late Hellenistic 2nd-1st C BC 2019 3434.jpg|Venera heykəlciyi


## İstinadlar

## Xarici keçidlər

* Erimtan Arkeoloji ve Sanat Müzesi Koleksiyonu
* ANKARA Erimtan Arkeoloji ve Sanat Müzesi
* Erimtan Arkeoloji ve Sanat Müzesi Ayşen Savaş, Can Aker ve Onur Yüncü tarafından Ankara Kalesi içinde tasarlanan Erimtan Arkeoloji ve Sanat Müzesi 2015 yılında ziyarete açıldı.
* Erimtan Arkeoloji ve Sanat Müzesi